## A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Kritériom na vyhodnotenie ponúk je ***najnižšia cena***, t. j. t. j. najnižšia cena za predmet zákazky, ktorá bude obsahovať všetky náklady súvisiace s predmetom zákazky, vypočítaná a vyjadrená v eurách a centoch bez DPH zaokrúhlená na dve desatinné miesta (zaokrúhľuje sa matematicky).
2. Vlastný návrh na plnenie kritérií uchádzač uvedie do dokumentu „**Návrh na plnenie kritérií**“, ktorý tvorí prílohu tohto dokumentu.
3. Cena za obstarávaný predmet zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov
a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
4. Uchádzač musí pri stanovení ceny zohľadniť všetky náklady súvisiace s predmetom zákazky ako je to uvedené v dokumente „Opis predmetu zákazky“, ktorý je súčasťou týchto súťažných podkladov.
5. Ak uchádzač nie je platcom DPH, na túto skutočnosť upozorní verejného obstarávateľa v dokumente „Návrh na plnenie kritérií“.Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie
v ponuke cenu, ktorá bude rozdelená na ním navrhovanú cenu bez DPH, výšku DPH
a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.
6. Uchádzač uvedie do dokumentu „Návrh na plnenie kritérií“:
7. cenu práce za jednu (1) hodinu práce /normohodina práce
8. celkovú cenu servisných prác za predpokladaný rozsah prác.
9. Spôsob uplatnenia kritéria:

• Podľa stanovených pravidiel uplatnenia kritéria budú ponuky hodnotené za celý predmet zákazky – celkovej ceny za servisné práce za predpokladaný rozsah prác.

• Poradie ponúk bude určené vzostupne od najnižšej po najvyššiu ponúkanú celkovú cenu za predmet zákazky.

• Na prvom mieste sa umiestni ponuka uchádzača s najnižšou ponúkanou celkovou cenou za predmet zákazky bez DPH.

Príloha č. 1 súťažných podkladov časti A.3 Kritériá na vyhodnotenie ponúk

**NÁVRH NA PLNENIE KRITÉRIÍ**

|  |
| --- |
| ***Obchodné meno alebo názov*** ***uchádzača:*** ........................................................................***Adresa podnikania/sídlo uchádzača*** ........................................................................***IČO:***  ....................................................................... |

Tabuľka: Návrh na plnenie kritérií

|  |  |  |  |  |
| --- | --- | --- | --- | --- |
| **Položka** | **Merná** **jednotka****(MJ)** | **Cena za MJ v EUR bez DPH** | **Predpokladaný počet MJ** | **Celková cena za predpokladaný počet MJ v EUR bez DPH** |
| **Cena za servisné práce\***  | Nh |  | 1161 |  |

* *Cena za servisné práce zahŕňa všetky náklady súvisiace s predmetom zákazky v súlade so súťažnými podkladmi/* ceny budú zaokrúhlené na dve desatinné miesta

***Požiadavka verejného obstarávateľa***:

* Ak ponuku predkladá skupina fyzických alebo právnických osôb vystupujúcich voči verejnému obstarávateľovi spoločne, v záhlaví návrhu na plnenie kritérií musí byť uvedené označenie „SKUPINA“ a v ďalšom riadku pod týmto označením musia byť uvedené obchodné mená, adresy sídiel alebo miest podnikania všetkých členov tejto skupiny.

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V .................................. dňa .........................

 ...........................................................................

 Meno a priezvisko osoby oprávnenej konať za uchádzača

 podpis oprávnenej osoby a odtlačok pečiatky